മോണ്സന്റെ മൂന്ന് ആഡംബര കാറുകള് ചേര്ത്തലയില് കണ്ടെത്തി രജിസ്ട്രേഷന് വിവരങ്ങള് പരിശോധിക്കും ചേര്ത്തല: പുരാവസ്തു സാമ്ബത്തിക തട്ടിപ്പില് അറസ്റ്റിലായ മോന്സണ് മാവുങ്കലിന്റെ മൂന്നു ആഡംബരക്കാറുകള് കൂടി ചേര്ത്തലയില് കണ്ടെത്തി. അറസ്റ്റിനു മുമ്ബ് മോണ്സന് കളവംകോടത്തെ വര്ക്ക് ഷോപ്പില് അറ്റക്കുറ്റപ്പണികള്ക്കായാണ് ഉത്തരേന്ത്യന് രജിസ്ട്രേഷനിലുള്ള മൂന്ന് കാറുകള് നല്കിയിരുന്നത്. സഹായികള് വഴിയാണ് ഇവിടെ കാറുകള് എത്തിച്ചത്. പഞ്ചാബ് രജിസ്ട്രേഷനിലുള്ള ബെന്സ്, കര്ണാടക രജിസ്ട്രേഷനിലുള്ള പ്രാഡോ, ചത്തിസ്ഘട്ട് രജിസ്ട്രേഷനിലെ ബിഎംഡബ്ല്യൂ കാറുകളാണിവ. വിവരം വര്ക്ക് ഷോപ്പ് അധികൃതര് ക്രൈംബ്രാഞ്ചിനു കൈമാറി. ഇവയുടെ നിലവിലെ രജിസ്ട്രേഷന് വിവരങ്ങള് മോട്ടോര്വാഹനവകുപ്പ് പരിശോധിക്കുന്നുണ്ട്. മോണ്സണ് മാവുങ്കലിനെ ചേര്ത്തലയിലെ വസതിയില് വച്ച് ക്രൈംബ്രാഞ്ച് അറസ്റ്റ് ചെയ്യുമ്ബോള് വീടിന് പുറത്ത് രണ്ട് ആഢംഭര കാറുകളുണ്ടായിരുന്നു. ഒന്ന് മോണ്സനും മറ്റൊന്ന് സ്വകാര്യ സെക്യൂരിറ്റി ജീവനക്കാരുമായിരുന്നു സഞ്ചരിച്ചിരുന്നത്. ആഢംഭര വാഹനങ്ങള് എല്ലാം തന്നെ അന്തര് സംസ്ഥാനങ്ങളില് രജിസ്റ്റര് ചെയ്തവയാണ്. എന്നാല് മോണ്സണ് മാവുങ്കന്റെ പേരില് കാറുകളൊന്നും തന്നെ ഇല്ല. Stories you may Like